Kingdom Hearts: Birth by Sleep
Kingdom Hearts: Birth by Sleep on Square Enixin kehittämä ja julkaisema "Kingdom Hearts" -pelisarjaan kuuluva toimintaroolipeli. Peli julkaistiin PlayStation Portablelle vuonna 2010.
"Birth by Sleep" perustuu aikaan 10 vuotta ennen ensimmäistä "Kingdom Hearts" -peliä. Pelin päähenkilöt ovat Terra, Ventus ja Aqua, Mestari Eraqusin oppilaat. Peli kertoo myös osittain Xehanortin menneisyydestä.
Sora, Riku, Kairi, Aku ja Hessu nähdään pelissä vain vilaukselta. Mukana on kuitenkin Mikki, joka on tässä osassa vielä Yen Sidin oppilaana, ja monia muita Disney-hahmoja, niin uusia kuin vanhojakin. "Final Fantasy" -hahmoja nähdään vain kaksi, mikäli Mooglet lasketaan mukaan. Radiant Gardenissa tavataan myös monia Organisaatio XIII:n jäsenten ”ihmismuotoja”, kuten Braig, Dilan, Even, Aeleus, Ienzo, Isa ja Lea.
Tarina alkaa, kun Lähdön maassa () kaksi Mestari Eraqusin oppilasta, Terra ja Aqua, pääsevät suorittamaan Mestaruuden merkkiä (), koetta, jonka läpäisijöistä tulee avainmiekkamestareita. Mutta Terran sydämestä löytyy pimeyttä ja tämän vuoksi vain Aqua onnistuu läpäisemään kokeen. Sitten mestari Xehanort katoaa salaperäisesti ja Perehtymättömät ("Unversed"), negatiivisistä tunteista syntyneet olennot, jotka eivät ole perehtyneitä omaan olemassaoloonsa, uhkaavat Sydänten Prinsessoja. Terra ja Aqua lähetetään etsimään Xehanort ja tuhoamaan Perehtymättömät. Xehanortin oppilas, Vanitas, onnistuu houkuttelemaan Ventusin, Eraqusin nuorimman oppilaan, seuraamaan häntä vastoin Eraqusin käskyjä.
He kolme matkustavat läpi maailmojen, kunnes Xehanort löytyy ja käskee Terraa tuhoamaan Vanitasin, joka paljastuu Ventusin sydämen pimeän puolen ruumiillistumaksi ja Perehtymättömien luojaksi. Kolme ystävystä kohtaavat toisensa Radiant Gardenissa. Ventus kieltäytyy palaamasta kotiin ja Terra kieltäytyy Aquan avusta kuultuaan Eraqusin käskeneen tätä tarkkailla häntä.
Ventus kohtaa Xehanortin, joka kertoi erottaneensa Vanitasin hänestä, jotta he voisivat yhdistymällä luoda χ-miekan ("χ-blade"), avainmiekoista voimakkaimman. Kun Ventus palaa Eraqusin luokse, Eraqus päättää estää χ-miekan synnyn tuhoamalla Ventusin. Mutta Terra estää sen ja haavoittaa Eraqusta pahasti, kunnes tämä kuolee Xehanortin iskusta. Xehanort korruptoi Lähdön maan ja neuvoo Terraa tulemaan Avainmiekkojen hautausmaalle ("Keyblade Graveyard"). Ventus itse saa saman neuvon Vanitakselta ja Aqua Yen Sidiltä kuullessaan Eraqusin kuolemasta.
Avainmiekkojen hautausmaalla Xehanort paljastaa tarvitsevansa χ-miekkaa päästäkseen käsiksi Valtakunnan Sydämiin ("Kingdom Hearts") ja aloittaakseen uudelleen Avainmiekkasodan ("Keyblade War"), joka melkein tuhosi maailman kauan sitten. Taistelussa Xehanort siirtää sydämensä Terran ruumiiseen saadakseen nuoremman ruumiin ja lisää elinaikaa. Terran sielu kuitenkin jää haarniskaan, joka käyttää nimeä Lingering Will, ja estää Xehanortin aikeet. Samaan aikaan Vanitas onnistuu yhdistymään Ventusin kanssa ja luomaan χ-miekan. Mutta joutuu taisteluun Aquaa sekä Mikkiä, Yen Sidin oppilasta, vastaan samalla aikaa, kun itse käy Ventusin kanssa taistelua metafyysisesti. Lopulta Aqua tuhoaa χ-miekan ja Ventus tuhoaa Vanitasin menettäen samalla itsekin sydämensä ja vaivuttaen ruumiinsa syvään uneen.
Aqua vie nukkuvan Ventusin Lähdön maahan, jonka hän muuttaa Eraqusin avainmiekalla Unholan linnaksi ("Castle Oblivion") suojellakseen sen salaisuuksia. Radiant Gardenissa hän kohtaa vielä Terran ruumiissa olevan Xehanortin. Xehanort yrittää poistaa Terran sydämen, mutta on itse vähällä vajota Pimeyden maailmaan. Aqua pelastaa hänet antaen itsensä päätyä sinne hänen sijastaan. Xehanort menettää kaikki muut muistonsa paitsi nimensä. Radiant Gardenin hallitsija, Ansem Viisas ("Ansem the Wise") löytää Xehanortin ja tekee hänestä oppilaansa. Ventusin sydän yhtenäistyy neljävuotiaan Soran kanssa ja jää lepäämään hänen sisäänsä.
"Kingdom Hearts II":n tapahtumien jälkeen Aqua kohtaa pimeyteen vangiksi joutuneen Ansem Viisaan ja kuulee tältä kaiken Sorasta, joka voisi pelastaa kaikki ihmiset, joihin on yhtenäinen, mukaan lukien Terran, Ventusin ja itse Aquan. Sora, luettuaan Mikin kirjeen, päättää Rikun kanssa lähteä pelastamaan heidät.